इंदौर। इंदौर जिला बैडमिंटन संगठन ने आगामी राज्य सब-जूनियर बैडमिंटन स्पर्धा के लिए इंदौर जिला टीम की घोषणा कर दी है। इंदौर जिला बैडमिंटन संगठन के सचिव आरपी सिंह नैयर ने बताया कि रवींद्र सेठी स्मृति और रुसी पुनेगर स्मृति बैडमिंटन स्पर्धा में किए गए प्रदर्शन के आधार पर टीम की घोषणा की। उन्होंने बताया कि राज्य सब-जूनियर स्पर्धा अगस्त में होना प्रस्तावित है लेकिन अभी राज्य संगठन ने टूर्नामेंट की तारीख और स्थान की कोई जानकारी नहीं दी है। घोषित टीम में नारायणबाग केंद्र से संचालित सरताज अकादमी के पांच खिलाडिय़ों (सागर बागोरा,भूमिका गोस्वामी,आस्था गुप्ता, नंदनी तरोले, गायत्री गंधर्व) को जगह मिली है। सरताज अकादमी के कोच धर्मेश यशलहा हैं।